als_Latn dik_Latn sag_Latn
Linda Rama, rrëfehet në "Jamais Vu".
Përballë gazetarit të njohur Mustafa Nano në televisionin "Ora News, gruaja e Kryeministrit Edi Rama ka treguar detaje nga jeta e saj private, por jo giininë e bebes që pritet të lindë shumë shpejt. Jo se nuk kishte dëshirë ta ndante me publikun, por sepse edhe ajo vetë nuk e di...
Mund të them se kam ftuar dy persona në emision, njëra prej tyre është Linda Rama, emrin tjetër nuk e dimë? Jo, sepse nuk dimë gjininë.
Unë e kam dëgjuar këtë, që ju e keni mundur tundimin për të marrë vesh nëse është djalë apo vajzë. Pse kjo zgjedhje?
Po të ishte e mundur të kuptohej që në fillim që bebja është djalë apo vajzë, mund ta kishim parë. Zakonisht nuk identifikohet që momentin e parë që merret vesh si lajm. Edi ka qënë ai që përcaktoi këtë vullnet, mua më pëlqeu dhe iu bashkova. Mbase dhe për arsyen që ka shumë gjëra që para '90-s na pëlqejnë. Edhe kjo është nga gjërat e bukura, kur fëmija lindte, ishte një surprizë e shtuar për të ditur nëse është djalë apo vajzë.
Për t'u kthyer te shtatzania, ishte një gjë e kërkuar me insistim?
Do të thosha një gjë e dëshiruar. Nuk është vullneti ynë për të përcaktuar këto gjëra, ne kishim vetëm dëshirën për të pasur një fëmijë. Gjithmonë unë kam besuar se është një vullnet edhe më i madh se kaq, që kjo dëshirë të bëhet realitet. Të jem e sinqertë, e kemi dëshiruar gjithmonë me Edin të kemi një fëmijë dhe kemi qënë jashtëzakonisht të lumtur në momentin që e morëm vesh që kishte ndodhur.
Si ishte situata kur u mor vesh nga ju?
Në fillim e mora vesh unë e para, sepse shkova të diagnostikohesha, se në momentet e para e kuptova që nuk ishte diçka e zakonshme. Pa menduar që kishte ndodhur kjo gjë. Thellë brenda vetes sime edhe e mendoja, por kisha frikë ta mendoja sepse kisha frikë se do zhgenjehesha. E pashë gjithmonë thjesht për të bërë një konsultë me mjekun. Isha unë që e mora vesh e para, por nuk e ndava me Edin sepse nuk isha në gjendje. Në momentin e parë që ishim bashkë në shtëpi ia thashë me shumë kujdes. Sepse e ndjeja që ishte një lajm i madh. Do ta kujtoj gjithë jetën time kur e ndava lajmin me Edin, sepse Edi u hutua dhe bëri një veprim siç bëjnë sportistët kur bëjnë trepikësh në koshin e basketbollit, më pëlqeu shumë. E kishte një gjë të dalë nga brenda tij.
Kur i bie të lindësh?
Edhe pak ka mbetur.
Përpara disa javësh ka pasur një diskutim të madh publik lidhur me një darkë ku ka qënë Kryeministri, ku keni qënë ju, ku kanë qënë të ftuar të tjerë me të cilët unë kam folur privatisht për të marrë vesh se si është e vërteta, sepse u tha që ka pasur një diskutim të ashpër, me tone përtej limiteve midis Ramës dhe kolegut tim, Adi Krasta. Në këtë sjellje Rama ngjan me nënën apo babain, që nuk ta përton batutën e ashpër? E para, unë jam ndier shumë e habitur, ekstremi në të cilën zhvillohet fantazia njërëzore, lidhur me një darkë, ku nuk ka pasur asnjë arsye që të kalonte në atë gjendje. Ndërkohë që darka bëhej për një mik, Tedi Papavramin, që kishte ditëlindjen. Unë kisha qënë në koncert me Gregorin dhe vija direkt nga koncerti. Do të thosha këtë, se nuk ka ndodhur kurrë në prezencën time që të ketë një moment të kalimit të kufirit etik nga Edi, por edhe jashtë prezencës sime. Këtë nuk do ta imagjinoja kurrë, për një arsye shumë të thjeshtë, se dhe familja ku është rritur Edi është një familje dhe një mjedis ku kodi etik është i panegociueshëm. Me gjithë pjesën banale dhe etike dua që të mos merremi.
Intervistën e plotë e gjeni në numrin e sotëm të Suplementit Panorama Plus.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn